CELEX: 32014D0092
Language: da
Date: 2014-02-14 00:00:00
Title: 2014/92/EU: Kommissionens gennemførelsesafgørelse af 14. februar 2014 om ændring af bilag II til beslutning 97/794/EF om gennemførelsesbestemmelser til Rådets direktiv 91/496/EØF for så vidt angår veterinærkontrol af levende dyr, der skal indføres fra tredjelande (meddelt under nummer C(2014) 750)  EØS-relevant tekst

18.2.2014   
            
            
               DA
            
            
               Den Europæiske Unions Tidende
            
            
               L 46/18
            
         
      KOMMISSIONENS GENNEMFØRELSESAFGØRELSE
   
   af 14. februar 2014
   om ændring af bilag II til beslutning 97/794/EF om gennemførelsesbestemmelser til Rådets direktiv 91/496/EØF for så vidt angår veterinærkontrol af levende dyr, der skal indføres fra tredjelande
   (meddelt under nummer C(2014) 750)
   (EØS-relevant tekst)
   (2014/92/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (1), særlig artikel 4, stk. 5, artikel 5, stk. 2, artikel 7, stk. 2, og artikel 8, afsnit B, og
   ud fra følgende betragtninger:
   
               (1)
            
            
               Kommissionens beslutning 97/794/EF (2) fastsætter visse gennemførelsesbestemmelser til direktiv 91/496/EØF for så vidt angår veterinærkontrol af levende dyr, der skal indføres fra tredjelande.
            
         
               (2)
            
            
               I artikel 4 i nævnte beslutning påbydes det, at levende klovbærende dyr og dyr af hestefamilien, under den fysiske kontrol i henhold til artikel 4, stk. 2, i direktiv 91/496/EØF, aflæsses på grænsekontrolstedet i embedsdyrlægens nærvær og underkastes en inspektion vedrørende deres egnethed til transport og en klinisk undersøgelse, som kan omfatte indsamling af prøver. Disse undersøgelser og indsamlingen af prøver foretages i henhold til bilag II til beslutning 97/794/EF.
            
         
               (3)
            
            
               I bilag II til beslutning 97/794/EF påbydes det, at mindst 3 % af sendingerne af klovbærende dyr og dyr af hestefamilien underkastes serologisk prøve på månedlig basis med henblik på at kontrollere, om sundhedskravene i det medfølgende veterinærcertifikat er opfyldt.
            
         
               (4)
            
            
               Artikel 2, litra c), i Rådets direktiv 2009/156/EF (3) indeholder en definition af, hvad der forstås ved registrerede enhovede dyr, i hvilken forbindelse registrerede heste udgør en taksonomisk undergruppe i henhold til samme direktivs artikel 19. Derfor kan det besluttes at begrænse indførslen fra et tredjeland eller en del af et tredjeland til særlige arter eller kategorier af enhovede dyr eller de særlige betingelser, hvorpå midlertidig indførsel til Fællesskabets område eller genindførsel til nævnte område efter midlertidig udførsel af registrerede enhovede dyr eller enhovede dyr, der skal anvendes til særlige formål, kan finde sted.
            
         
               (5)
            
            
               Ved vedtagelsen af Kommissionens beslutning 92/260/EØF (4) og Kommissionens beslutning 93/195/EØF (5) om henholdsvis dyresundhedsmæssige betingelser og udstedelse af sundhedscertifikat for midlertidig indførsel af registrerede heste og for genindførsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel og ved, i henhold til Kommissionens beslutning 2004/211/EF (6), at begrænse indførslen af enhovede dyr til Unionen fra visse tredjelande udelukkende til registrerede heste som fastsat i bilag I til Kommissionens beslutning 93/197/EØF (7), definerede Kommissionen ikke blot registrerede heste som en taksonomisk undergruppe af registrerede enhovede dyr som defineret i artikel 2, litra c), i direktiv 2009/156/EF, men tog også de begrænsede risici ved indførslen af disse dyr til Unionen i betragtning.
            
         
               (6)
            
            
               På baggrund af de indhøstede erfaringer ser det ud til, at stikprøverne på 3 % for blodprøver i forbindelse med registrerede heste ikke kan retfærdiggøres af det forventede udbytte med hensyn til kontrollen med opfyldelsen af sundhedskravene i det medfølgende veterinærcertifikat. I forbindelse med registrerede heste bør den faste rate for prøver til serologiske undersøgelse derfor afløses af et risikobaseret udsnit af enhver passende stikprøve, hvor embedsdyrlægen på grænsekontrolstedet finder det nødvendigt.
            
         
               (7)
            
            
               Bilag II til beslutning 97/794/EF bør derfor ændres i overensstemmelse hermed.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Bilag II til beslutning 97/794/EF ændres som angivet i bilaget til denne afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 14. februar 2014.
      
         
            På Kommissionens vegne
         
         Tonio BORG
         
         
            Medlem af Kommissionen
         
      
   
   
      (1)  EFT L 268 af 24.9.1991, s. 56.
   
      (2)  Kommissionens beslutning 97/794/EF af 12. november 1997 om gennemførelsesbestemmelser til Rådets direktiv 91/496/EØF for så vidt angår veterinærkontrol af levende dyr, der skal indføres fra tredjelande (EFT L 323 af 26.11.1997, s. 31).
   
      (3)  Rådets direktiv 2009/156/EC af 30. november 2009 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (EUT L 192 af 23.7.2010, s. 1).
   
      (4)  Kommissionens beslutning 92/260/EØF af 10. april 1992 om dyresundhedsmæssige betingelser og udstedelse af sundhedscertifikat for midlertidig indførsel af registrerede heste (EFT L 130 af 15.5.1992, s. 67).
   
      (5)  Kommissionens beslutning 93/195/EØF af 2. februar 1993 om dyresundhedsmæssige betingelser og udstedelse af sundhedscertifikat ved genindførsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel (EFT L 86 af 6.4.1993, s. 1).
   
      (6)  Kommissionens beslutning 2004/211/EF af 6. januar 2004 om listen over tredjelande og dele af tredjelande, hvorfra medlemsstaterne tillader import af levende dyr af hestefamilien samt sæd, æg og embryoner fra dyr af hestefamilien, og om ændring af beslutning 93/195/EØF og 94/63/EF (EUT L 73 af 11.3.2004, s. 1).
   
      (7)  Kommissionens beslutning 93/197/EØF af 5. februar 1993 om dyresundhedsmæssige betingelser og udstedelse af sundhedscertifikat ved indførsel af registrerede hovdyr og hovdyr til opdræt og som brugsdyr (EFT L 86 af 6.4.1993, s. 16).
   
      BILAG
      DEL III i bilag II til beslutning 97/794/EF affattes således:
      
         »III.   Prøveudtagningsprocedure
         
         Der skal udtages prøver med henblik på at kontrollere, om sundhedskravene i det medfølgende veterinærcertifikat er opfyldt, som følger:
         
                     1)
                  
                  
                     Af mindst 3 % af sendingerne skal der udtages prøver til serologisk undersøgelse på månedlig basis undtagen af registrerede heste som indbefattet i definitionen i artikel 2, litra c), i Rådets direktiv 2009/156/EF (1) og ledsaget af et individuelt sundhedscertifikat, der bekræfter overholdelsen af de dyresundhedsmæssige betingelser, der er fastsat i beslutningerne vedtaget i henhold til artikel 15, litra a) og artikel 19, litra a) og b), i samme direktiv.
                     Der skal udtages prøver af mindst 10 % af de dyr i hver sending, der udtages til prøveudtagning, jf. første afsnit, dog mindst fire dyr. Hvis der er problemer, skal denne procent øges.
                  
               
                     2)
                  
                  
                     På baggrund af en risikovurdering foretaget af embedsdyrlægen kan enhver nødvendig prøve udtages af ethvert dyr i en sending, der frembydes på grænsekontrolstedet.
                  
               
      
         (1)  Rådets direktiv 2009/156/EF af 30. november 2009 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (EUT L 192 af 23.7.2010, s. 1).«